Kombinácia liekov
Dobrý deň. Mala som silnú nádchu, brala som Sinupret kvapky 6dní ,ale mi to pozatekalo na priedušky a ťažko sa mi odkasliava , až niekedy ťažko dýcha pri námahe, tak som si kúpila solmucol prášok a chcem sa spýtať či ho môžem kombinovať s gujakuranom čítala som ze je vhodný na vykasliavanie .ďakujem
Dobrý deň,
Ďakujeme za vašu otázku. Medzi liekmi Solmucol a Guajacuran nedochádza k vzájomnému ovplyvňovaniu účinku, no túto kombináciu vám neodporúčam. Oba z uvedených liekov sa používajú na liečbu vlhkého kašľa sprevádzaného tvorbou hlienu, ktorý sa nedostatočne vykašliava. Pri súčasnom užívaní týchto liekov by mohlo nastať zosilnenie účinku a zároveň zvýšené riziko nežiadúcich účinkov.
Na liečbu kašľa vám odporúčam si vybrať jeden zo spomínaných liekov, ktoré užívajte podľa informácií uvedených v príbalovom letáku. Ak máte stále pocit upchatých nosných dutín alebo pociťujete tlak v tvárovej časti, možete súbežne s vybraným liekom naďalej užívať aj liek Sinupret. Maximálna dĺžka jeho podávania bez porady s lekárom je 7-14 dní.
Ak nenastane zlepšenie zdravotného stavu do 3 dní, je potrebné lekárske vyšetrenie.
Prajem skoré uzdravenie.
S pozdravom
Mgr. Tamara Jakúbeková